**Ministru kabineta rīkojuma projekta “Par dāvinājuma pieņemšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par dāvinājuma pieņemšanu” sagatavots, lai Vides aizsardzības un reģionālās attīstības ministrija (turpmāk – Ministrija) varētu pieņemt no privātpersonas dāvinājumu – nekustamo īpašumu “Odzītes” (nekustamā īpašuma kadastra Nr. 9066 002 0020), kas atrodas Ķemeru nacionālajā parkā.Rīkojuma projekts stāsies spēkā to parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Latvijas Republikas Civillikuma 1912. un 1913. pantam, kā arī 1915. panta pirmajai daļai valstij kā apdāvināmajam jānosaka iestāde, kura tās vārdā pieņemtu dāvinājumu, lai tas būtu spēkā. Ievērojot to, ka Latvijas normatīvajos aktos nav tieši regulēta nekustamā īpašuma pieņemšana dāvinājumā valsts vārdā, un pieņemot, ka valsts iestādes var rīkoties tikai normatīvajos aktos noteikto pilnvaru ietvaros (t.i., darīt to, kas tieši ir atļauts), Ministrija nevar patstāvīgi pieņemt dāvinājumā nekustamo īpašumu “Odzītes” (nekustamā īpašuma kadastra Nr. 9066 002 0020) (turpmāk – nekustamais īpašums) – neapbūvētu zemesgabalu Lapmežciema pagastā, Engures novadā. Saskaņā ar Latvijas Republikas Satversmes 58. pantu valsts pārvaldes iestādes ir padotas Ministru kabinetam, kurš ir tiesīgs rīkoties valsts vārdā – nolemt pieņemt dāvinājumu un arī pilnvarot Ministriju pieņemt dāvinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministrijā saņemts Ministrijas padotības iestādei – Dabas aizsardzības pārvaldei (turpmāk – Pārvalde) – adresēts privātpersonas Aivara Bumbura 2020. gada 21. decembra iesniegums par privātpersonai piederoša nekustamā īpašuma pārņemšanu (dāvinājums) valsts īpašumā.Atbilstoši Nekustamā īpašuma valsts kadastra informācijas sistēmas un Valsts vienotās datorizētās zemesgrāmatas datiem:* nekustamais īpašums sastāv no vienas neapbūvētas zemes vienības (zemes vienības kadastra apzīmējums 9066 002 0020, turpmāk – zemesgabals) 1,0300 ha platībā;
* zemesgabala zemes lietošanas veids – mežs;
* nekustamā īpašuma lietošanas mērķis – īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu;
* kadastrālā vērtība uz 2021. gada 1. janvāri ir 108 *euro*;
* zemesgabalam 2007. gada 12. septembrī veikta instrumentālā uzmērīšana, reģistrēti apgrūtinājumi visā zemesgabala platībā:
* Baltijas jūras un Rīgas jūras līča ierobežotas saimnieciskās darbības joslas teritorija,
* dabiskas ūdenstilpes vides un dabas resursu aizsardzības aizsargjoslas teritorija pilsētās un ciemos,
* nacionālā parka dabas lieguma zonas teritorija;
* nekustamais īpašums reģistrēts zemesgrāmatā (Lapmežciema pagasta zemesgrāmatas nodalījums Nr. 100000423490).

Atbilstoši Ķemeru nacionālā parka likuma 1. un 5. pantam, 1. un 2. pielikumam zemesgabals atrodas Ķemeru nacionālā parka dabas lieguma zonā.Saskaņā ar likuma “Par īpaši aizsargājamām dabas teritorijām” pielikuma “Latvijas *Natura 2000* — Eiropas nozīmes aizsargājamo dabas teritoriju saraksts” 9. punktu Ķemeru nacionālais parks ir iekļauts Latvijas *Natura 2000* — Eiropas nozīmes aizsargājamo dabas teritoriju sarakstā. Atbilstoši dabas datu pārvaldības sistēmai “OZOLS” zemesgabala Z daļā konstatēts Eiropas Savienības aizsargājamais biotops (dzīvotne) 9080\* *Staignāju meži*, kas ir prioritāri aizsargājams. Saskaņā ar Ķemeru nacionālā parka likumu un Ministru kabineta 2016. gada 6. septembra noteikumiem Nr. 601 “Ķemeru nacionālā parka individuālie aizsardzības un izmantošanas noteikumi”, nekustamajam īpašumam ir noteikti saimnieciskās darbības ierobežojumi.Zemesgabals no trim pusēm piekļaujas Ministrijas valdījumā esošām zemes vienībām.Saskaņā ar Eiropas Padomes 1992. gada 21. maija Direktīvu 92/43 EEK “Par dabisko dzīvotņu, savvaļas faunas un floras aizsardzību” (turpmāk – Biotopu direktīvu) valstij ir pienākums nodrošināt īpaši aizsargājamo biotopu labvēlīgu aizsardzības statusu. Arī atbilstoši Sugu un biotopu aizsardzības likuma 5. panta 3. punktam Ministrija un tās padotībā esošās iestādes veic pasākumus īpaši aizsargājamo biotopu labvēlīga aizsardzības statusa nodrošināšanai. Atbilstoši Biotopu direktīvas 17. panta Latvijas ziņojumam par 2013. – 2018. gadu biotopa (dzīvotnes) 9080\* *Staignāju meži* aizsardzības stāvoklis novērtēts kā nelabvēlīgs – slikts.Nekustamais īpašums ir nepieciešams Ministrijas funkciju veikšanai saskaņā ar Ministru kabineta 2011. gada 29. marta noteikumu Nr. 233 “Vides aizsardzības un reģionālās attīstības ministrijas nolikums” 4.1. un 4.3. apakšpunktu, kas noteic, ka ministrijas funkcijās ietilpst dabas aizsardzības politikas īstenošanas organizēšana un koordinēšana.Saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” (turpmāk – MK noteikumi Nr. 507) 3.5. apakšpunktu Pārvaldes tiešajās funkcijās ietilpst organizēt īpaši aizsargājamo sugu, to dzīvotņu, kā arī īpaši aizsargājamo biotopu optimālus uzturēšanas un atjaunošanas, kā arī aizsardzības pasākumus.Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta otro daļa paredz, ka uz valsts vārda Ministrijas personā zemesgrāmatās cita starp tiek ierakstīta valsts meža zeme Ķemeru nacionālajā parkā. Attiecīgi atbilstoši Meža likuma 4. panta divi prim daļai uz valsts vārda Ministrijas personā zemesgrāmatā ierakstāmās un zemesgrāmatā ierakstītās valsts meža zemes apsaimniekošana un aizsardzība ir Pārvaldes kompetencē.Nekustamais īpašums pēc Ministru kabineta rīkojuma projekta (turpmāk – rīkojuma projekts) apstiprināšanas tiks nostiprināts zemesgrāmatā normatīvajos aktos noteiktā kārtībā uz valsts vārda Ministrijas personā, iesniedzot likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 13. panta pirmajā daļā noteiktos dokumentus. Atbilstoši MK noteikumu Nr. 507 3.16. apakšpunktam Pārvalde apsaimnieko Vides ministrijas (šobrīd – Ministrijas) valdījumā esošos valsts nekustamos īpašumus, kuri nodoti Pārvaldes turējumā. Līdz ar to rīkojuma projektā minēto nekustamo īpašumu, nostiprinot zemesgrāmatā uz valsts vārda Ministrijas personā, Nekustamā īpašuma valsts kadastra informācijas sistēmā vienlaikus reģistrēs Pārvaldes lietojumā (turējumā). |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0  | 0  | 0  | 0  | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 | 0 | 0  | 0  | 0  | 0  | 0  |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 | 0 | 0  | 0  | 0  | 0  | 0  |
| 3.1. valsts pamatbudžets |  0 | 0 | 0  | 0  | 0  | 0  | 0  |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X  | 0  | X  | 0  | 0  |
| 5. Precizēta finansiālā ietekme | X |  0 | X  | 0  | X  | 0  | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Rīkojuma projekts šo jomu neskar. |
| 8. Cita informācija | Prognozētie izdevumi par nekustamā īpašuma īpašnieka maiņas reģistrāciju zemesgrāmatā sastāda 16,39 *euro*, no kuriem kancelejas nodeva ir 14,23 euro un valsts nodeva – 2,16 *euro* (3 % no kadastrālās vērtības 108 *euro*), kas tiks segti no valsts pamatbudžeta apakšprogrammas 24.08.00 “Nacionālo parku darbības nodrošināšana”, bet, ievērojot to, ka minētās nodevas tiek ieskaitītas valsts budžetā, netiek prognozēta kopējā finansiālā ietekme uz valsts budžetu.Pēc nekustamā īpašuma pārņemšanas Ministrijas īpašumā un Pārvaldes lietojumā (turējumā), par nekustamo īpašumu jāmaksā nekustamā īpašuma nodoklis (2021. gadā – atkarībā no atlikušā perioda 2021. gadā, kas nav samaksāts, bet ne vairāk kā 1,70 euro (1,5 % no kadastrālās vērtības 108 *euro*), 2022. gadā un turpmāk – 1,5 % no nekustamā īpašuma kadastrālās vērtības, kas tiks segts no valsts pamatbudžeta apakšprogrammas 24.08.00 “Nacionālo parku darbības nodrošināšana”. Pašvaldību budžeta ieņēmumi nemainās (jo mainās tikai nodokļa maksātājs). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.).Vienlaikus norādāms, ka rīkojuma projekts un tā anotācija pēc to izsludināšanas Valsts sekretāru sanāksmē būs publiski pieejami Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai pieņemt dāvinājumu. |
| 3. | Sabiedrības līdzdalības rezultāti |  Rīkojuma projekts šo jomu neskar. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvalde veiks savas normatīvajos aktos noteikto funkcijas – apsaimniekot Ministrijas īpašumā un Pārvaldes turējumā nodoto nekustamo īpašumu.Rīkojuma projekts neparedz jaunu institūciju izveidi, likvidāciju vai reorganizāciju.Jaunas institūcijas nav jāveido un esošās nav jāreorganizē. |
| 3. | Cita informācija | Nav. |

Vides aizsardzības un reģionālās

attīstības ministrs A. T. Plešs

Saulīte, 66026587

diana.saulite@varam.gov.lv